[ OKOZ: 1. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.04.00 Oʻzbekiston Respublikasi fuqarolarining Oʻzbekistondan chiqishi va i] [ TSZ: 1. Davlat va jamiyat qurilishi / Fuqarolik. Aholi. Pasport tizimi] Oʻzbekiston Respublikasi Ichki ishlar vazirining buyrugʻi Xorijiy davlatlardan readmissiya qilingan Oʻzbekiston Respublikasi fuqarolariga istisno holatlarda xorijga chiqish biometrik pasportini rasmiylashtirib berish toʻgʻrisidagi yoʻriqnomani tasdiqlash haqida [Oʻzbekiston Respublikasi Adliya vazirligi tomonidan 2025-yil 30 senyabrda roʻyxatdan oʻtkazildi, roʻyxat raqami 3682] Oʻzbekiston Respublikasi Vazirlar Mahkamasining 2025-yil 13-maydagi 313-son “Mehnat migratsiyasi jarayonlarini takomillashtirish boʻyicha qoʻshimcha chora-tadbirlar toʻgʻrisida”gi qaroriga muvofiq buyuraman: 1. Xorijiy davlatlardan readmissiya qilingan Oʻzbekiston Respublikasi fuqarolariga istisno holatlarda xorijga chiqish biometrik pasportini rasmiylashtirib berish toʻgʻrisidagi yoʻriqnoma ilovaga muvofiq tasdiqlansin. 2. Mazkur buyruq Oʻzbekiston Respublikasi Vazirlar Mahkamasi huzuridagi Migratsiya agentligi, Davlat xavfsizlik xizmati va Tashqi ishlar vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. Vazir A. TASHPULATOV Toshkent sh., 2025-yil 17-sentabr, 523-son Kelishildi: Davlat xavfsizlik xizmati raisi oʻrinbosari D. ANARKULOV 2025-yil 25-iyul Migratsiya agentligi direktori B. MUSAYEV 2025-yil 25-iyun Tashqi ishlar vazirining birinchi oʻrinbosari B. AʼLOYEV 2025-yil 21-iyun Oʻzbekiston Respublikasi Ichki ishlar vazirining 2025-yil 17-sentabrdagi 523-son buyrugʻiga ILOVA Xorijiy davlatlardan readmissiya qilingan Oʻzbekiston Respublikasi fuqarolariga istisno holatlarda xorijga chiqish biometrik pasportini rasmiylashtirib berish toʻgʻrisidagi YOʻRIQNOMA Ushbu Yoʻriqnoma xorijiy davlatlardan readmissiya qilingan Oʻzbekiston Respublikasi fuqarolariga istisno holatlarda xorijga chiqish biometrik pasportini (bundan buyon matnda xorijga chiqish pasporti deb yuritiladi) rasmiylashtirib berish tartibini belgilaydi. 1-bob. Umumiy qoidalar [ OKOZ: 1. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.04.00 Oʻzbekiston Respublikasi fuqarolarining Oʻzbekistondan chiqishi va i] 1. Mazkur Yoʻriqnomada quyidagi asosiy tushunchalardan foydalaniladi: readmissiya — xorijiy davlat hududida amalda boʻlgan chet el fuqarolarining va fuqaroligi boʻlmagan shaxslarning i, chiqishi va boʻlishi masalalari boʻyicha qonunchilikni buzgan holda mazkur xorijiy davlatga kirgan yoki u yerda boʻlgan shaxsni Oʻzbekiston Respublikasining xalqaro shartnomalarida belgilangan tartib, shartlar va maqsadlarga koʻra ushbu xorijiy davlatning vakolatli davlat organlari tomonidan topshirish va Oʻzbekiston Respublikasining vakolatli davlat organlari tomonidan qabul qilib olish jarayoni; readmissiya qilingan Oʻzbekiston Respublikasi fuqarolari (bundan buyon matnda readmissiya qilingan fuqaro deb yuritiladi) — xorijiy davlat hududida amalda boʻlgan chet el fuqarolarining va fuqaroligi boʻlmagan shaxslarning i, chiqishi va boʻlishi masalalari boʻyicha qonunchilikni buzgan holda mazkur xorijiy davlatga kirganligi yoki u yerda boʻlganligi uchun xorijiy davlatning vakolatli davlat organlari tomonidan topshirilgan va Oʻzbekiston Respublikasining vakolatli davlat organlari tomonidan qabul qilib olingan Oʻzbekiston Respublikasining fuqarolari; talabnoma — xorijga chiqish pasporti oluvchi haqida maʼlumotlarni yigʻish punkti tomonidan shakllantirilgan biografik maʼlumotlar va biometrik parametrlarni oʻz ichiga olgan elektron hujjat. 2. Mazkur Yoʻriqnoma xorijiy davlatlardan readmissiya qilinmagan Oʻzbekiston Respublikasi fuqarolariga nisbatan qoʻllanilmaydi. 2-bob. Xorijiy davlatlardan readmissiya qilingan shaxslarning roʻyxatini yuritish [ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.05.00 Ichki ishlar organlari; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 3. 18.00.00.00 Prokuratura. Advokatura. Notariat. Yuridik xizmat. Adliya organlari. FHDY organlari / 18.05.00.00 Adliya organlari / 18.05.04.00 Personallashtirish] 3. Xorijiy davlatlardan readmissiya qilingan shaxslar toʻgʻrisidagi maʼlumotlar Oʻzbekiston Respublikasi Ichki ishlar vazirligi huzuridagi Migratsiya va personallashtirish departamenti (bundan buyon matnda MvaPD deb yuritiladi) tomonidan “Pasport-viza” avtomatlashtirilgan axborot tizimiga (bundan buyon matnda “Pasport-viza” AAT deb yuritiladi) kiritiladi. [ OKOZ: 1. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.06.00 Maʼmuriy tartib-taomillar / 02.08.06.04 Davlat xizmatlarini koʻrsatish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 3. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.04.00 Oʻzbekiston Respublikasi fuqarolarining Oʻzbekistondan chiqishi va i] 4. Oʻzbekiston Respublikasining xalqaro shartnomalariga muvofiq readmissiya qilingan fuqarolarga “Pasport-viza” AATga ularning readmissiya qilinganligi toʻgʻrisidagi maʼlumotlar kiritilgan kundan boshlab ikki yil davomida xorijga chiqish pasportini berish boʻyicha davlat xizmati koʻrsatilmaydi. [ OKOZ: 1. 02.00.00.00 Davlat boshqaruvi asoslari / 02.08.00.00 Iqtisodiyot, ijtimoiy-madaniy qurilish sohasidagi davlat boshqaruvining umumiy masalalari / 02.08.06.00 Maʼmuriy tartib-taomillar / 02.08.06.04 Davlat xizmatlarini koʻrsatish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish] 5. MvaPD va uning hududiy boʻlinmalari hamda davlat xizmatlari markazlari xodimlari tomonidan yoki fuqaroning oʻzi tomonidan Oʻzbekiston Respublikasi Yagona interaktiv davlat xizmatlari portali orqali xorijga chiqish pasportini rasmiylashtirish toʻgʻrisidagi elektron talabnoma shakllantirilganda, talabnoma avtomatik ravishda “Pasport-viza” AATda onlayn tekshiruvdan oʻtkaziladi. Bunda, fuqaro xorijiy davlatlardan readmissiya qilinganligi aniqlangan taqdirda, elektron talabnoma axborot tizimlarida avtomatik ravishda rad etiladi. 3-bob. Readmissiya qilingan fuqarolarga xorijga chiqish pasporti rasmiylashtirib beriladigan istisno holatlar [ OKOZ: 1. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.04.00 Oʻzbekiston Respublikasi fuqarolarining Oʻzbekistondan chiqishi va i] 6. Quyidagi holatlarda istisno tariqasida readmissiya qilingan fuqarolarga xorijga chiqish pasporti vakolatli davlat organlarida readmissiya qilingan fuqaroni xorijga chiqishiga toʻsqinlik qiluvchi boshqa maʼlumotlar mavjud boʻlmaganda rasmiylashtirib beriladi: readmissiya qilingan fuqaroning yaqin qarindoshi xorijda vafot etganda; readmissiya qilingan fuqaro yoki uning yaqin qarindoshiga xorijiy davlatda ixtisoslashgan tibbiy yordam koʻrsatish yoki jarrohlik amaliyotini oʻtkazish zarur boʻlganda; fan olimpiadasi, taʼlim yoki xalqaro sport musobaqasida ishtirok etadigan boʻlsa; yashash joyi Oʻzbekiston Respublikasining chegara zonasi va eksklav hududlarida boʻlganda; [ OKOZ: 1. 01.00.00.00 Konstitutsiyaviy tuzum / 01.10.00.00 Oʻzbekiston Respublikasi Prezidenti / 01.10.02.00 Vakolat; 2. 01.00.00.00 Konstitutsiyaviy tuzum / 01.10.00.00 Oʻzbekiston Respublikasi Prezidenti / 01.10.03.00 Oʻzbekiston Respublikasi Prezidenti Administratsiyasi; 3. 01.00.00.00 Konstitutsiyaviy tuzum / 01.11.00.00 Oʻzbekiston Respublikasi Vazirlar Mahkamasi (shuningdek, 02.01.00.00ga qarang)] Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining hujjatlari hamda topshiriqlari, shuningdek Oʻzbekiston Respublikasi Prezidenti Administratsiyasi rahbarining topshiriqlari ijrosini taʼminlash zarur boʻlganda. [ OKOZ: 1. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.04.00 Oʻzbekiston Respublikasi fuqarolarining Oʻzbekistondan chiqishi va i] 7. Readmissiya qilingan fuqarolarga istisno tariqasida xorijga chiqish pasportini rasmiylashtirib berishda quyidagi maʼlumotlar asos boʻladi: xorijiy tibbiy xulosa yoki oʻlim haqidagi guvohnoma (maʼlumotnoma); xorijiy davlatda ixtisoslashgan tibbiy yordam koʻrsatish yoki jarrohlik amaliyotini oʻtkazish zarurligi boʻyicha Oʻzbekiston Respublikasi Sogʻliqni saqlash vazirligi yoki uning hududiy boshqarmalari tomonidan berilgan yoʻllanma; readmissiya qilingan fuqaroning fan olimpiadasi, taʼlim yoki xalqaro sport musobaqasiga yuborilayotganligi toʻgʻrisida masʼul vakolatli davlat organining maʼlumotnomasi; readmissiya qilingan fuqaroning yashash joyi Oʻzbekiston Respublikasining chegara zonasi va eksklav hududlarda ekanligini tasdiqlovchi maʼlumot; [ OKOZ: 1. 01.00.00.00 Konstitutsiyaviy tuzum / 01.10.00.00 Oʻzbekiston Respublikasi Prezidenti / 01.10.02.00 Vakolat; 2. 01.00.00.00 Konstitutsiyaviy tuzum / 01.10.00.00 Oʻzbekiston Respublikasi Prezidenti / 01.10.03.00 Oʻzbekiston Respublikasi Prezidenti Administratsiyasi; 3. 01.00.00.00 Konstitutsiyaviy tuzum / 01.11.00.00 Oʻzbekiston Respublikasi Vazirlar Mahkamasi (shuningdek, 02.01.00.00ga qarang)] Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining hujjatlari hamda topshiriqlari, shuningdek Oʻzbekiston Respublikasi Prezidenti Administratsiyasi rahbarining topshiriqlari. Readmissiya qilingan fuqaroning yaqin qarindoshi xorijda vafot etganda Oʻzbekiston Respublikasi Tashqi ishlar vazirligi xorijiy tibbiy xulosa yoki oʻlim haqidagi guvohnomani (maʼlumotnoma) olishda readmissiya qilingan fuqaroga belgilangan tartibda koʻmaklashadi. 4-bob. Readmissiya qilingan fuqarolarga istisno tariqasida xorijga chiqish pasportini rasmiylashtirish uchun hujjatlarni koʻrib chiqish [ OKOZ: 1. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.04.00 Oʻzbekiston Respublikasi fuqarolarining Oʻzbekistondan chiqishi va i] 8. Readmissiya qilingan fuqarolar istisno tariqasida xorijga chiqish pasportini rasmiylashtirish uchun asoslantirilgan hujjatlarni taqdim etgan holda MvaPDga yoki uning hududiy boshqarmalariga murojaat qiladi. Bunda, readmissiya qilingan fuqaroning yashash joyi toʻgʻrisidagi maʼlumot Oʻzbekiston Respublikasi Ichki ishlar vazirligining “Manzil” avtomatlashtirilgan axborot tizimidan avtomatik ravishda olinadi. Taqdim etilgan hujjatlar 3 ish kunida MvaPD yoki uning hududiy boshqarmalari tomonidan koʻrib chiqilib, “Pasport-viza” AATga istisno tariqasida readmissiya qilingan fuqarolarga xorijga chiqish pasportini rasmiylashtirib berish mumkinligi toʻgʻrisida maʼlumot kiritiladi. [ OKOZ: 1. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.03.00 Pasport-viza tizimi. Doimiy yashash va vaqtincha turgan joyi boʻyicha roʻyxatga olish; 2. 16.00.00.00 Xavfsizlik va huquq tartibot muhofazasi / 16.05.00.00 Shaxs xavfsizligi / 16.05.04.00 Oʻzbekiston Respublikasi fuqarolarining Oʻzbekistondan chiqishi va i] 9. Maʼlumotlar “Pasport-viza” AATga kiritilganidan keyin readmissiya qilingan fuqaroga xorijga chiqish pasportini rasmiylashtirishni rad etish avtomatik ravishda bekor qilinadi va readmissiya qilingan fuqaroga xorijga chiqish pasportini rasmiylashtirish boʻyicha davlat xizmatini koʻrsatish imkoni yaratilganligi toʻgʻrisida xabarnoma yuboriladi. 10. Readmissiya qilingan fuqarolarga istisno tariqasida xorijga chiqish biometrik pasportini rasmiylashtirish va berish boʻyicha davlat xizmatlarini koʻrsatish Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqishlari tartibi toʻgʻrisidagi nizom talablariga muvofiq amalga oshiriladi. 5-bob. Yakuniy qoida 11. Ushbu Yoʻriqnoma talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladilar. (Qonunchilik maʼlumotlari milliy bazasi, 30.09.2025-y., 10/25/3682/0885-son)